**SZOLGÁLTATÁSI KERETSZERZŐDÉS MINTA**

**(**Teljeskörű üzemeltetési szolgáltatás (TÜSZ)**)**

amely létrejött egyrészről a

Érintett Szervezet: ……………………………….....

Székhely: …………………………….

Cégjegyzékszám: ……………….……

Adószám: ……………………………

Bankszámlaszám: …………………..

Képviselő: ………………..

Képviselő titulusa: …………………..

mint megrendelő, a továbbiakban: **Megrendelő,**

másrészről

Név: ……………………………....

Székhely: …………………………

Cégjegyzékszám: …………………

Adószám: …………………………

Bankszámlaszám: ……………...…

Képviselő: …………..…

Képviselő titulusa: ……………….

mint szolgáltató[[1]](#footnote-2), a továbbiakban: **Szolgáltató**,

között (a továbbiakban: **Felek**) alulírott helyen és napon az alábbi feltételekkel.

1. A szerződés létrejöttének előzménye:

Felek rögzítik, hogy a Digitális Kormányzati Ügynökség Zártkörűen Működő Részvénytársaság, (a továbbiakban: Beszerző) által **EKR…….** szám alatt, a központosított közbeszerzés hatálya alá tartozó Érintett Szervezetek részére a közbeszerzésekről szóló 2015. évi CXLIII. törvény (a továbbiakban: Kbt.) és a Nemzeti Hírközlési és Informatikai Tanácsról, valamint a Digitális Kormányzati Ügynökség Zártkörűen Működő Részvénytársaság és a kormányzati informatikai beszerzések központosított közbeszerzési rendszeréről szóló 301/2018. (XII. 27.) Korm. rendelet alapján ***„A 301/2018. (XII. 27.) Korm. rendelet hatálya alá tartozó érintett szervezetek, valamint önként csatlakozó intézmények részére nyomat előállító eszközök szállítása és kapcsolódó szolgáltatások teljesítése, Meglévő nyomat előállító eszközökhöz teljes üzemeltetési szolgáltatás - ellátásfolyamatosság garantálása érdekében TÜSZ szolgáltatás biztosítás legfeljebb 1 év időtartamra”*** (FMNY22\_FTÜSZ) tárgyban lefolytatott keretmegállapodás megkötésére irányuló eljárás eredményeképpen a Beszerző és Szolgáltató között keretmegállapodás jött létre (a továbbiakban: KM).

KM azonosítószáma: KM………….,

KM aláírásának dátuma: ……………

KM időbeli hatálya: …………………

KM keretösszege: nettó 4.900.000.000,- Ft[[2]](#footnote-3)

*Jelen szerződést a közbeszerzési eljárásban közös ajánlatot benyújtó ajánlattevők közösen teljesítik. A közös ajánlattevők egymás közti, illetve a Megrendelő közti viszonyát a jelen szerződés és az együttműködési megállapodás tartalmazza. A jelen szerződést aláíró Szolgáltató, a(z) ……cégnév…………., a Szerződést – meghatalmazás alapján – a(z) összes közös ajánlattevő nevében írja alá. A KM és jelen szerződés alapján számla kiállítására …. [[3]](#footnote-4)jogosult.*

*A közös ajánlattevők kijelentik, hogy jelen szerződésből eredő kötelezettség teljesítéséért egyetemleges felelősséget vállalnak.[[4]](#footnote-5)*

A Szerződésben meghatározott szolgáltatást és számlakiállítást a(z) […] cégnév […] teljesíti.

Szolgáltató jelen szerződés aláírásával kinyilvánítja, hogy ismeri és a szerződés teljesítése során figyelembe veszi, elfogadja és betartja a jelen szerződés tárgyát, annak megvalósítását érintő valamennyi jogszabályt, valamint **a közbeszerzési dokumentumok részét képező műszaki leírásban** foglaltakat.

1. A szerződés tárgya
   1. A szerződés tárgya teljes körű (nyomat előállítási) üzemeltetési szolgáltatás (TÜSZ) nyújtása a jelen keretszerződés (a továbbiakban: szerződés) elválaszthatatlan részét képező 1. számú mellékletben megnevezett típusú berendezéseken az ott megadott árakon, a 2. számú mellékletben (Műszaki leírás), meghatározottak szerinti tartalommal a jelen szerződésben meghatározott feltételek szerint.
   2. Felek rögzítik, hogy a szerződés keretmennyisége összesen … *[[5]](#footnote-6)* nyomat, amelynek ……%-ra [[6]](#footnote-7) vállal Megrendelő lehívási kötelezettséget (a továbbiakban alapmennyiség). A keretmennyiségből az alapmennyiségen felüli rész opcionális mennyiségnek minősül, amit a Megrendelő jogosult, de nem kötelezett igénybe venni a Szolgáltatótól.
   3. Felek a 2.2. pontban foglaltakra tekintettel rögzítik, hogy az alapmennyiség … nyomat, az opcionális mennyiség … nyomat. [[7]](#footnote-8) [[8]](#footnote-9)
2. A szerződés hatálya
   1. Felek a szerződést határozott időre kötik a 3.2. pontban megjelölt határidőig, azzal, hogy a szerződés a mindkét Fél által történő aláírás napján lép hatályba.
   2. A szolgáltatás nyújtásának kezdete: ………….[[9]](#footnote-10) A szolgáltatás nyújtásának határideje: 202…... hónap……. nap-ig[[10]](#footnote-11).
   3. Jelen szerződés megszűnik, amennyiben a szerződés 4. pontjában megjelölt teljes mennyiséget a teljesítés elérte.
3. A Szolgáltató jogai, feladatai és kötelezettségei, a teljesítés helye
   1. Szolgáltató köteles jelen szerződés keretein belül biztosítani Megrendelő részére az 1. számú mellékletben megadott típusút berendezéseken, illetve azok tartozékain (a továbbiakban együttesen: berendezéseken) a Műszaki leírásban (2. számú melléklet) meghatározottak szerinti üzemeltetési szolgáltatást.

**Teljesítés helye**: a ……………… üzemeltetési helyei. Felek rögzítik, hogy az üzemeltetési helyek a szerződés időtartama folyamán változhatnak, mely nem igényli jelen szerződés módosítását.

* 1. A Szolgáltató vállalja, hogy a Műszaki leírásban meghatározott szokásos munkaidőben[[11]](#footnote-12) folyamatosan a Megrendelő rendelkezésére áll annak érdekében, hogy a berendezésekkel kapcsolatos, az üzemelés során felmerülő problémákat megoldja, a hibákat elhárítsa, illetve a folyamatos működést biztosítsa, valamint a gépek szakszerű kezelésében a felhasználókat támogassa Műszaki leírásban meghatározottak szerint.
  2. Szolgáltató vállalja, hogy a javításokat, karbantartásokat szokásos munkaidőben a hibabejelentéstől számított, Műszaki leírásban előírt munkaórán belül az üzemeltetés helyszínén megkezdi.
  3. Szolgáltató a bejelentések fogadását az alábbi elérhetőségein köteles biztosítani:

E-mail-en:

Weboldalán:

* 1. Szolgáltató köteles a berendezések számlálóinak állását a hónap utolsó napján leolvasni (távrendszer alkalmazása esetén akár elektronikus úton) és a számláló állást a 3/a sz. mellékletnek megfelelő adatlapon rögzíteni és megküldeni Megrendelő képviselőjének. Megrendelő számláló állást ellenőrizheti.
  2. Szolgáltató vállalja, hogy az elvégzett feladatokról a 3/b sz. mellékletének megfelelő adatlapon havonta jelentést készít, amely a számla mellékletét képezi.
  3. Szolgáltató vállalja, hogy a javítást, karbantartást követően munkalapot készít, amit a helyiségben dolgozó felhasználó igazol le. Ez az igazolás a Megrendelő belső bizonylatának számít, nem értelmezhető úgy, mint a Szolgáltató felé történő teljesítésigazolás.
  4. Szolgáltató elismeri, hogy úgy felel a Szerződés teljesítésében közreműködő alvállalkozónak magatartásáért és cselekményeiért, mintha azok Szolgáltató magatartásai vagy cselekedetei lettek volna.
  5. Szolgáltató jelen szerződésben meghatározott feladatai teljesítéséhez a Kbt. 138. § (3) bekezdésében foglaltaknak megfelelően jogosult alvállalkozót igénybe venni figyelemmel a KM VIII. fejezetében foglaltakra. Szolgáltató a jelen szerződés aláírásával nyilatkozik arról, hogy a szerződés teljesítéséhez nem vesz igénybe a közbeszerzési eljárásban előírt – a Kbt. 62. §, illetőleg a Kbt. 63. § (1) bekezdés c) pontja szerinti – kizáró okok hatálya alatt álló alvállalkozót.
  6. Amennyiben a Szerződés teljesítése során további alvállalkozó bevonása válik szükségessé, akkor ezen személy/alvállalkozó bevonására a Kbt. 138. § (2) és (3) bekezdéseiben foglaltak szerint kell eljárni, valamint a KM vonatkozó rendelkezéseit kell alkalmazni.

1. A Megrendelő jogai, feladatai és kötelezettségei
   1. Megrendelő köteles, az eszközöket a kézikönyvnek megfelelően az útmutatások szerint (rendeltetésszerűen) gondosan kezelni és a készülék műszaki állagának megóvása érdekében, annak kezelésére és a kapcsolat tartására legalább egy felelős személyt megnevezni.
   2. Megrendelő köteles mellőzni minden változtatást, beavatkozást a berendezésen. A gyári megadott karbantartás gyakorisága példányszám értékek átlépéséből adódó többlet karbantartási, javítási költségek a Megrendelőt terhelik, amely költségek nem képezik jelen szerződés részét.
   3. Meghibásodásokat, üzemzavarokat és az esetleges károsodásokat Megrendelő, a Szolgáltatónak jelenti.

A bejelentésnek tartalmaznia kell:

* A gép típusát,
* Szolgáltató oldali regisztrációs számát,
* Üzemeltetés helyét,
* A hibajelenség leírását,
* A bejelentés dátumát, időpontját.
  1. Megrendelő az eszközöket saját felelősségére tetszőlegesen áthelyezheti. Eszközök mozgatását (honnan – hova, mikor, új kontakt, stb.) Megrendelő írásban jelzi Szolgáltató felé. Amennyiben ennek elmaradása esetén téves kiszállások adódnak, azokat Szolgáltató jogosult Megrendelőnek külön megrendelés keretein belül eseti díjtételeken kiszámlázni.
  2. Megrendelő köteles megakadályozni, hogy a berendezés(ek)en a Szolgáltató által megbízott szakembereken kívül más személy, javítási munkát vagy egyéb, nem a rendeltetésszerű használatból eredő beavatkozást végezzen. Rendeltetésszerű használat mellett fellépő, Megrendelő által elvégezhető beavatkozások az alábbiak lehetnek: a berendezés megbontását nem igénylő papírelakadások elhárítása, papír, festék és tűzőkapocs utántöltés. Az illetéktelen személyek beavatkozásának következtében szükségessé váló javítások költségeit a Megrendelő köteles megtéríteni (külön megrendelés/szerződés keretében). Megrendelő csak a Szolgáltató által biztosított, a gyártó által garantált minőségű kellékanyagokat használhatja.

1. A szerződés teljesítése, fizetési feltételek, teljesítésigazolás
   1. A Megrendelő a 2. számú mellékletben meghatározott teljes körű üzemeltetési szolgáltatásáért az 1. számú mellékletben meghatározott szolgáltatási díjakat köteles fizetni.

A szerződéses ár tartalmazza a megajánlott szolgáltatás nyújtásával összefüggő valamennyi költséget a KM V.1.1. pontjában foglaltak szerint, de nem tartalmazza az általános forgalmi adót, valamint a beszerzési díjat.

*Amennyiben a Beszerző DKÜ rendelet 13. § (1) bekezdés a) szerint a KM alapján* ***az Érintett Szervezet javára eljárva maga folytatja le*** *a beszerzési eljárást, a beszerzési díj az - a verseny újranyitás eredményeként létrejövő -,* ***visszterhes Egyedi Szerződés ÁFA nélkül számított értékének 2 (kettő) %-a; eredménytelen beszerzési eljárás esetén*** *a beszerzési eljárás* ***Kbt. szerinti*** *– Kbt. 19. § (3) bekezdésének alkalmazása nélküli –* ***becsült értékének 1 (egy) %-a****. Ebben az esetben a beszerzési díjat az Érintett Szervezet a Beszerző részére közvetlenül fizeti meg.*

*Amennyiben a Beszerző a DKÜ rendelet 13. § (1) bekezdés b) pontja alapján a beszerzési igény kielégítésére szolgáló beszerzési* ***eljárást saját hatáskörben történő lefolytatásra a Megrendelőnek visszaadja*** *és a Megrendelő a KM alapján folytatja le a közbeszerzési eljárást, a beszerzési díj* ***a létrejövő visszterhes szerződés ÁFA nélkül számított értékének 1,75 (egy egész hetvenöt század) %-a. A beszerzési díj Beszerző részére történő megfizetésre ebben az esetben Szolgáltatón keresztül történik.***

A beszerzési díj meghatározására egyebekben a KM-ben foglalt rendelkezések az irányadóak.

* 1. Az 1. számú mellékletben megadott eszközök teljes körű üzemeltetési szolgáltatási díjának elszámolása, a leolvasott számláló állások alapján, Szolgáltató által megküldött számláló állásokat tartalmazó a 3/a melléklet szerinti adatlap alapján havonta, utólag történik. Az adatlap alapján megállapításra kerül az előző elszámolási időszakhoz viszonyított különbözet, amely szorzásra kerül az egységárral. Ezen szorzatok összege képezi az elszámolás alapját.
  2. A 3/a sz. „Számláló állás adatlap” melléklet és a 3/b sz. „Havi elvégzett feladatok” adatlapot és a kapcsolódó munkalapo(ka)t Szolgáltató minden hónap 8. napjáig küldi meg Megrendelő részére.
  3. Felek az általános forgalmi adóról szóló 2007. évi CXXVII. törvény 58. § -a szerint havonta történő elszámolásban állapodnak meg. Ennek megfelelően Szolgáltató havonta jogosult egy számlát kiállítani az előző havi tevékenységéről.
  4. Felek rögzítik, hogy a jelen szolgáltatási keretszerződés alapján az elszámolás, számlázás és kifizetés pénzneme a magyar forint.
  5. Az esedékes díjakat a Megrendelő a Kbt. 136. § (1) bekezdésében meghatározott szabályok szerint, a számla kézhezvételétől számított 30 (*harminc*) naptári napon belül[[12]](#footnote-13) köteles megfizetni a Kbt. 27/A. §-ának, a Kbt. 135. § (1), (5)[[13]](#footnote-14) és (6) bekezdéseinek és a Polgári Törvénykönyvről szóló 2013. évi V. törvény (a továbbiakban: Ptk.) 6:130. § (1)-(2) bekezdéseinek megfelelően, a Szolgáltató ……………………….…………. banknál vezetett ……..-……..-……. számú bankszámlájára.
  6. Késedelmes fizetés esetén a Ptk. 6:155. § (1) bekezdés szerinti késedelmi kamatot köteles fizetni Megrendelő a Szolgáltató részére.
  7. A szolgáltatási díjra Szolgáltató a Kbt. 135. § (1) bekezdésében foglalt rendelkezéseknek megfelelően a számvitelről szóló 2000. évi C. törvény 167. §-ában foglaltak alapján kiállított számla ellenében jogosult.
  8. Szolgáltató – amennyiben a Közbeszerzési eljárás során közös ajánlattevőnek minősült – a 424/2017. (XII. 19.) Korm. rendelet 8. § d) pontjában foglaltakkal összhangban az alábbiakban nyilatkozik az ellenszolgáltatásból a közös ajánlattevők részesedésének értékéről: […][[14]](#footnote-15)
  9. Szolgáltató köteles a számlát – az általános forgalmi adóról szóló 2007. évi CXXVII. törvény (a továbbiakban: Áfa tv.) előírásainak megfelelően – az igazolt teljesítést követően kiállítani, majd a Megrendelő részére eljuttatni. Tényleges teljesítésnek az ÁFA tv. 55. § szerinti teljesítés minősül. A számlához a teljesítésigazolás kiállításához szükséges iratokat mellékelni kell. A szerződő felek eltérő megállapodása hiányában a KM V. 2.3. pontja szerint a Teljesítésigazolás a számla kötelező melléklete.

Megrendelő a teljesítésigazolást …… napon belül állítja ki. Megrendelő részéről a teljesítésigazolás kiállítására jogosult személy: ………………………

* 1. A számlán csak a keretmegállapodás (KM) hatálya alá tartozó szolgáltatások szerepelhetnek.
  2. Szolgáltató

1. nem fizethet, illetve számolhat el a szerződés teljesítésével összefüggésben olyan költségeket, amelyek a Kbt. 62. § (1) bekezdés k) pont ka)–kb) alpontjai szerinti feltételeknek nem megfelelő társaság tekintetében merülnek fel, és amelyek az Szolgáltató adóköteles jövedelmének csökkentésére alkalmasak;
2. a szerződés teljesítésének teljes időtartama alatt tulajdonosi szerkezetét Megrendelő számára megismerhetővé teszi és a Kbt. 143. § (3) bekezdése szerinti ügyletekről a Megrendelőt haladéktalanul értesíti.
   1. A Kbt. 136. § (2) bekezdése értelmében a külföldi adóilletékességű Szolgáltató köteles a Szerződéshez arra vonatkozó meghatalmazást csatolni, hogy az illetősége szerinti adóhatóságtól a magyar adóhatóság közvetlenül beszerezhet a Szolgáltató vonatkozó adatokat az országok között jogsegély igénybevétele nélkül.
   2. A Szolgáltató a jelen egyedi szerződésből eredő követelését nem engedményezheti harmadik személyre.
   3. Késedelmes fizetés esetén a Megrendelő a Ptk. szerint meghatározott mértékű késedelmi kamatot, valamint a behajtási költségátalányról szóló 2016. évi IX. törvény szerinti behajtási költségátalányt fizet a Megrendelőnek[[15]](#footnote-16).
   4. Szolgáltató az egyedi szerződés teljesítése során előleget nem kérhet.
   5. Szolgáltató a számlát az alábbiak szerint köteles kiállítani:
3. a számla szabályszerű kiállítása után a Szolgáltató a számlát Megrendelő nevére, Megrendelő (postafiók) címére (cím ………………….) vagy email címére (……….) küldi ,
4. a számlán szerepeltetni szükséges a teljesített szolgáltatások megnevezését, Megrendelő által megadott belső azonosításra szolgáló szerződés számot, valamint fizetési határidőként 30 (harminc)[[16]](#footnote-17) napot,
5. a számlán fel kell tüntetni a bankszámlaszámot, a bank nevét, valamint az adószámot,
6. a számlán fel kell tüntetni a „számla” elnevezést
7. a számlának meg kell felelnie az Áfa tv. vonatkozó[[17]](#footnote-18) előírásainak.
   1. Az ellenérték megfizetésére egyebekben a KM V.2. pontjának rendelkezéseit kell alkalmazni.
   2. Szolgáltató vállalja, hogy a bankszámlaszámában bekövetkezett változásról a Megrendelőt haladéktalanul értesíteni.
   3. Szolgáltató a szerződés keretében elvégzett szolgáltatások vonatkozásában a KM-ben és az ajánlatában meghatározottak szerinti jótállást, szavatosságot vállal. Egyebekben a Szolgáltató jótállási, szavatossági felelősségére a KM VI.3. pontja, a Ptk. és a vonatkozó egyéb jogszabályok rendelkezései az irányadók. A jótállási, szavatossági idő kezdetét a teljesítésigazolásban egyértelműen rögzíteni kell.

A jótállási kötelezettség teljesítésével kapcsolatos valamennyi költséget Szolgáltató viseli.

* 1. Szolgáltató a teljesítést követően 3 (három) munkanapon belül köteles a DKR-ben kezdeményezni (rögzíteni) a teljesítési folyamatban bekövetkezett állapotváltozást.

1. Szerződésszegés, szerződést biztosító mellékkötelezettségek
   1. Amennyiben Szolgáltató jelen szerződésből eredő feladatát neki felróható okból késedelmesen teljesíti vagy nem teljesíti, Szolgáltató – az erre okot adó körülmény jellegétől (késedelem vagy meghiúsulás) függően – késedelmi vagy meghiúsulási kötbér fizetésére köteles.
   2. A szolgáltatás nyújtását a Szolgáltatónak a 3.2. pontban foglalt időben meg kell kezdenie. Hibabejelentés esetén a teljesítést a Szolgáltatónak a bejelentés időpontjától számított 1 munkanapon[[18]](#footnote-19) belül meg kell kezdenie.

A késedelemi kötbér mértéke:

* *a szolgáltatás nyújtásának a megkezdése esetén:*
* 1 naptári napot meghaladó késedelem esetén 40.000 forint/nap, a késedelmi kötbér maximális mértéke 400.000,- Ft.
* *a hibajavítás megkezdése esetén:*
* 24 munkaórát meg nem haladó késedelem esetén 15.000 forint/alkalom,
* 24 munkaóránál több késedelem esetén 30.000 forint/alkalom.
  1. A megadott karbantartás elvégzésével történő késedelembe esés esetén gépenként 30.000 forint a késedelmi kötbér mértéke.
  2. Kötbér esedékessége: a kötbérre okot adó naptári hónapot követő hónap 8. napjáig köteles Szolgáltató megfizetni. A kötbér megfizetésének minősül, amennyiben ezen időpontig Felek megállapodnak a kötbér, Szolgáltató által jelen szerződés szerint kiállított és befogadott számlájába történő beszámításában.
  3. Jelen szerződés Szolgáltatónak felróható súlyos meghiúsulása esetén Szolgáltató meghiúsulási kötbér fizetésére köteles, melynek mértéke: 500.000 forint.
  4. Megrendelő a szerződés 9.8 pontjában foglalt esetekben jogosult a szerződést felmondási idő közbeiktatása nélkül felmondani és a szerződésben kikötött meghiúsulási kötbért követelni.
  5. Felek rögzítik, hogy ugyanazon kötbéralap tekintetében csak egy kötbér alkalmazható.
  6. A Megrendelő a kötbérigényről kötbérértesítőt állít ki, melynek összegét jogosult a Szolgáltatót megillető díjba beszámítani a Kbt. szabályainak betartásával.
  7. A Szolgáltató tudomásul veszi, hogy a Megrendelő jogosult a kötbért meghaladó kárának érvényesítésére, illetve, hogy a késedelmi kötbér megfizetése nem mentesíti a teljesítés alól.
  8. A kötbérigények érvényesítése nem zárja ki a szerződésszegésből eredő egyéb igények érvényesítésének lehetőségét. A Ptk. 6:187. § (2) bekezdése alapján a jogosult hibás teljesítés miatti kötbér mellett nem érvényesíthet szavatossági igényt.

1. A szerződés módosítása, megszüntetése és megszűnése
   1. Jelen szerződés rendes felmondással nem szüntethető meg / A Szerződés rendes felmondásának felmondási ideje a felmondási nyilatkozat érintett fél általi kézhezvételének napjától számított \_\_\_\_\_\_\_\_\_\_ nap[[19]](#footnote-20).
   2. Felek a Szerződést kizárólag a Kbt. 141. §-ban foglaltak figyelembevételével és kizárólag írásban módosíthatják, figyelemmel a 301/2018. (XII. 27.) Korm. rendelet szerződés módosításra vonatkozó előírásaira is.
   3. Felek rögzítik, hogy a szerződés – alakszerű szerződésmódosítás nélkül a Kbt. 141. § (4) bekezdés a) pontja alapján – módosul az alábbi esetekben:
2. Felek közhiteles nyilvántartásban foglalt adatainak módosulása esetén a nyilvántartásba bejegyzés napjával,
3. Felek kapcsolattartóira, teljesítésigazoló személyére vonatkozó adatok módosulása esetén a másik félhez tett közlés kézhezvételének napjával,

amennyiben a Kbt. ezt egyebekben nem zárja ki.

* 1. A Kbt. 143. § (1) bekezdése alapján Megrendelő a szerződést felmondhatja, vagy - a Ptk.-ban foglaltak szerint - a szerződéstől elállhat, ha:

*a)*feltétlenül szükséges a szerződés olyan lényeges módosítása, amely esetében a Kbt. 141. § alapján új közbeszerzési eljárást kell lefolytatni;

*b)*az ajánlattevő nem biztosítja a Kbt. 138. §-ban foglaltak betartását, vagy az ajánlattevőként szerződő fél személyében érvényesen olyan jogutódlás következett be, amely nem felel meg a Kbt. 139. §-ban foglaltaknak; vagy

*c)*az EUMSZ 258. cikke alapján a közbeszerzés szabályainak megszegése miatt kötelezettségszegési eljárás indult vagy az Európai Unió Bírósága az EUMSZ 258. cikke alapján indított eljárásban kimondta, hogy az Európai Unió jogából eredő valamely kötelezettség tekintetében kötelezettségszegés történt, és a bíróság által megállapított jogsértés miatt a szerződés nem semmis.

* 1. A Kbt. 143. § (2) bekezdése alapján a Megrendelő köteles a szerződést felmondani, vagy - a Ptk.-ban foglaltak szerint - attól elállni, ha a szerződés megkötését követően jut tudomására, hogy a szerződő fél tekintetében a közbeszerzési eljárás során kizáró ok állt fenn, és ezért ki kellett volna zárni a közbeszerzési eljárásból.
  2. A Kbt. 143. § (3) bekezdése alapján Megrendelő jogosult és egyben köteles a szerződést felmondani, - ha szükséges olyan határidővel, amely lehetővé teszi, hogy a szerződéssel érintett feladata ellátásáról gondoskodni tudjon – ha

1. a Szolgáltatóban közvetetten vagy közvetlenül 25 %-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel
2. Szolgáltató közvetetten vagy közvetlenül 25 %-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel.
   1. Súlyos szerződésszegésnek minősül és mind a Megrendelő, mind a Szolgáltató jogosult a szerződéstől azonnali hatállyal írásban felmondani, amennyiben a másik fél (a Szolgáltató, illetőleg a Megrendelő):

* végelszámolási eljárás hatálya alatt áll, felszámolását jogerős bírósági határozattal elrendelték és ezáltal a szerződés teljesítése veszélybe kerül,
* a jelen szerződésben meghatározott kötelezettségeit súlyosan megszegi, vagy egyébként olyan magatartást tanúsít, amely a további együttműködést kizárja.
  1. Szolgáltató részéről súlyos szerződésszegésnek minősül, ha indokolt ok nélkül elmulasztotta megkezdeni, vagy felfüggesztette a munkavégzést, vagy olyan jelentős a késedelem, hogy a véghatáridőre való teljesítést kizárja.
  2. Jelen szerződés Szolgáltatónak felróható meghiúsulásának tekintendők különösen az alábbi esetek:
* Szolgáltató egy naptári hónapon belül 10 alkalommal késedelembe esik;
* Szolgáltató egy naptári éven belül 60 alkalommal késedelembe esik.

Megrendelő ezen esetekben jogosult a szerződést azonnali hatállyal felmondani és a jelen szerződésben kikötött meghiúsulási kötbért követelni.

* 1. A Megrendelő jogosult jelen szerződést azonnali hatállyal felmondani és a berendezések Szolgáltató általi visszaszállítását kezdeményezni:

a) a Szolgáltató a teljesítést jogos ok nélkül megtagadja,

b) a késedelmi kötbér eléri a maximumot,

c) a Szolgáltató megsérti titoktartási kötelezettségét,

d) az átláthatóságra vonatkozó nyilatkozatban szabályozott esetben,

e) amennyiben Szolgáltatóval szemben az ukrajnai helyzetet destabilizáló orosz intézkedések miatt hozott korlátozó intézkedésekről szóló 833/2014/EU rendelet szerinti tilalmi helyzetek fennállnak,

f) a Szolgáltató valamely – az a)-c) pontban nem nevesített – jelen szerződésben meghatározott kötelezettségét saját érdekkörében felmerült okból, a Megrendelő erre vonatkozó felszólítása ellenére, a Megrendelő által megadott megfelelő határidőre sem teljesíti.

* 1. Az azonnali hatályú felmondás a jótállás hatályát nem érinti.

1. Felek közötti kapcsolattartás
   1. Jelen szerződésben szabályozott együttműködés során a szakmai kapcsolattartásra az alábbi személyek jogosultak:

Megrendelő részéről:

Név:

Beosztás:

Telefon:

Fax:

E-mail:

Szolgáltató részéről:

Név:

Beosztás:

Telefon:

Fax:

E-mail:

* 1. Jelen szerződésben szabályozott együttműködés során a Megrendelő részéről teljesítés igazolására az alábbi személy(ek) jogosultak:

Név:

Beosztás:

Telefon:

Fax:

E-mail:

* 1. Felek a 1.1. pontban meghatározott kapcsolattartóik útján tartják a Szerződés teljesítése során a kapcsolatot. Bármelyik Fél jogosult kapcsolattartója/teljesítésigazolója személyét megváltoztatni. Felek megállapodnak, hogy a kapcsolattartók, teljesítésigazoló személyében bekövetkező változás nem igényel szerződésmódosítást, elegendő arról a másik Felet írásban tájékoztatni. A kapcsolattartó/teljesítésigazoló személyében bekövetkezett változás a másik Féllel való szerződésszerű közléstől hatályos. A kapcsolattartó személyek a szerződésmódosításra nem jogosultak.
  2. Felek rögzítik, hogy minden, a Szerződés teljesítésével kapcsolatos nyilatkozatot vagy egyéb értesítést (a továbbiakban: értesítés) szerződésszerűen küldenek meg egymásnak. Szerződésszerű megküldésnek minősül, az írásban és

- írásban igazolt személyes átadással,

- tértivevényes ajánlott levélben,

- legalább fokozott biztonságú elektronikus aláírással ellátott, elektronikusan igazoltan átadott dokumentummal.

* 1. Az e-mail útján történő kézbesítés esetén az értesítés akkor válik joghatályossá, amikor a címzett azt igazoltan kézhez vette, arról automatikus vagy kifejezett visszaigazolás érkezett. A tértivevényes ajánlott postai küldeményt a kézbesítés megkísérlésének napján kézbesítettnek kell tekinteni, ha a címzett az átvételt megtagadta. Ha a kézbesítés azért volt eredménytelen, mert a címzett az iratot nem vette át, az iratot – az ellenkező bizonyításáig – a feladás napját követő ötödik munkanapon kell kézbesítettnek tekinteni.
  2. Felek megállapodnak, hogy a postai utat kizárólag a szerződésszegéssel, valamint a Szerződés megszüntetésével kapcsolatos értesítések megküldésére veszik igénybe. Jelen pontban meghatározott esetekben azonban a kézbesítés kizárólag postai úton (tértivevényes ajánlott levélben) vagy írásban igazolt személyes átadással történhet.
  3. Felek rögzítik, hogy rendelkeznek az adatvédelmi jogszabályok által előírt felhatalmazással a Szerződésben és annak mellékleteiben rögzített kapcsolattartói személyes adatok kezelésére. Felek kijelentik, hogy a szükséges és előírt, előzetes tájékoztatást megadták a Szerződésben megnevezett munkavállalóiknak arról, hogy személyes adatukat (név, e-mail, adott esetben a hozzájuk köthető telefonos elérhetőség) a Szerződéssel összefüggésben, a Felek közötti kapcsolattartás érdekében, a Szerződés megszűnésének időpontjáig – amennyiben a Szerződés időtartama alatt a kapcsolattartó személye változik, úgy e változás hatályba lépéséig - az őket foglalkoztató Fél a fentebb írt körben és célból használhatja, és a másik Félnek ugyanezen célból és feltételekkel történő használat érdekében továbbíthatja. Felek kijelentik, hogy a munkavállalóik jelen pontban hivatkozott adatkezelésről szóló tájékoztatásában kitértek arra, hogy a Szerződésre vonatkozó kötelező iratmegőrzés időtartama alatt fenti személyes adataik a Felek dokumentumkezelő rendszerében eltárolásra, illetve jogszabály által szabályozott hatósági, bírósági eljárás során az eljáró szerv részére megküldésre kerülhetnek.
  4. Felek rögzítik, hogy a Szerződés időtartama alatt, valamint azt követően is, kölcsönösen betartják a hatályos magyar és európai uniós adatvédelmi szabályokat, ideértve különösen, de nem kizárólagosan az Infotv., valamint a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről szóló Európai Parlament és a Tanács (EU) 2016/679. számú rendelet („GDPR”) rendelkezéseit.

1. Titoktartás
   1. Szolgáltató vállalja, hogy a közpénzek felhasználásának nyilvánosságáról szóló szabályozásnak megfelelően üzleti titok címen nem tagadja meg a tájékoztatást a Szerződés lényeges tartalmáról.
   2. Felek kötelesek a Szerződés teljesítése során a másik Féllel kapcsolatban tudomásukra jutott információkat, adatokat, valamint tényeket bizalmasan kezelni, azokat nyilvánosságra nem hozhatják, illetéktelen harmadik személy részére hozzáférhetővé nem tehetik azzal, hogy egyik Fél sem akadályozhatja meg a másikat olyan információ kiadásában, amelyet valamely hatósági vagy bírósági eljárás vagy törvényi előírás tesz szükségessé.
   3. Amennyiben a Szerződés teljesítésével kapcsolatban Szolgáltatónak harmadik személy számára valamely információt kell kiadnia, azt kizárólag Megrendelő előzetes írásos hozzájárulásával teheti meg.
   4. Felek megállapodnak, hogy jelen pont alkalmazása szempontjából nem minősülnek harmadik félnek Szolgáltató által szerződésszerűen igénybe vett alvállalkozók, feltéve, hogy a Szerződésben való közreműködésük előtt titoktartási nyilatkozatot írnak alá és adnak át Megrendelőnek.
   5. Szolgáltató teljes felelősséggel tartozik a titoktartási kötelezettségének megsértéséből eredő károkért és tudomásul veszi és elfogadja, hogy a titoktartási kötelezettség megszegése esetén a Megrendelő jogosult – választása szerint - a Szerződéstől elállni vagy a Szerződést azonnali hatállyal felmondani.
2. Vis maior[[20]](#footnote-21):

……….

1. Vegyes és záró rendelkezések, a szerződés tartalmának értelmezése
   1. Amennyiben a Szerződés bármely rendelkezése eltérő törvényi szabályozás folytán érvénytelenné válna, úgy ezen tény a Szerződés többi rendelkezésének érvényességét nem érinti.
   2. Szolgáltatónak és a Megrendelőnek meg kell tennie mindent annak érdekében, hogy közvetlen tárgyalások útján rendezzenek minden olyan nézeteltérést vagy vitát, mely közöttük a Szerződés keretében felmerült. Minden ezzel kapcsolatos tényről, akadályozó körülményről a Felek kölcsönösen kötelesek egymást írásban tájékoztatni.
   3. Ha Felek közvetlen tárgyalások megkezdésétől számított 30 (harminc) napon belül nem tudják megoldani a Szerződés alapján vagy ezzel összefüggésben keletkezett jogvitájukat, úgy a jogvita elbírálására a rendes bírósági fórumokat választják.
   4. A Szerződésben nem szabályozott kérdésekben a magyar jog rendelkezései az irányadók.
   5. A Szerződés, annak mellékletei, a KM, valamint a közbeszerzési eljárás dokumentumai Felek megegyezését teljes egészében tartalmazzák. Felek a Szerződés aláírásával annak rendelkezéseit magukra nézve kötelező érvényűnek fogadják el.
   6. Ha bármelyik Fél egy vagy több esetben nem ragaszkodik a Szerződésben meghatározott valamely jog, jogorvoslat vagy választás gyakorlásához, az nem jelenti azt, hogy ugyanannak a feltételnek a jövőbeni teljesítéséről, vagy ugyan azon jog jövőbeni gyakorlásáról is le fog mondani, vagy a követeléseitől el fog állni. A Szerződésből fakadó vagy ahhoz kapcsolódó bármilyen jogról történő lemondás csak erre vonatkozó kifejezett írásbeli nyilatkozat esetén érvényes.
   7. Szolgáltató a jelen szerződés aláírásával kijelenti, hogy az ukrajnai helyzetet destabilizáló orosz intézkedések miatt hozott korlátozó intézkedésekről szóló 833/2014/EU tanácsi rendelet 5k. cikk (1) bekezdésében előírt tilalmak Szolgáltatóval szemben továbbra sem állnak fenn. Szolgáltató erre vonatkozó, ajánlatában beadott nyilatkozata a jelen szerződés 6. számú melléklet képezi. Szolgáltató vállalja, hogy a nyilatkozatban szereplő adatokban bekövetkező változásokról haladéktalanul, de legfeljebb 3 munkanapon belül tájékoztatja Megrendelőt. Megrendelő jogosult a szerződést felmondani, amennyiben Szolgáltató a jelen pontban foglalt kötelezettségét megszegi, azaz a változásokról Megrendelőt haladéktalanul, de legfeljebb 3 munkanapon belül nem tájékoztatja.
   8. A Szerződés főszövegének és mellékleteinek ellentmondása esetén a szerződés fő szövegének rendelkezését kell alkalmazni.
   9. A Szerződésben nem szabályozott kérdésekben, valamint bármely, a teljesítéssel kapcsolatos ellentmondás esetén a KM, illetve annak mellékletei, vonatkozó rendelkezései, továbbá Magyarország mindenkor hatályos jogszabályai irányadók. Jelen szerződés a KM-ben meghatározottakkal ellentétes rendelkezéseket nem tartalmazhat. Ellenkező esetben a KM-mel ellentétes szerződéses rendelkezés helyébe automatikusan, minden egyéb jogcselekmény (különösen szerződésmódosítás) nélkül a KM vonatkozó rendelkezése lép.
   10. Ha valamely kötelezően alkalmazandó jogszabály akként rendelkezik, hogy valamely kikötés, feltétel vagy más rendelkezés a Szerződés részét képezi és a Szerződés szövegszerűen a kötelező tartalmi elemeket nem tartalmazza, akkor az adott rendelkezés minden egyéb jogcselekmény (különösen szerződésmódosítás) nélkül a Szerződés részét képezi.

A Szerződés elválaszthatatlan részét képezi a KM, továbbá az alábbi mellékletek:

Mellékletek:

1. számú melléklet: Megrendelt szolgáltatások / Ajánlati ár részletezése

2. számú melléklet: Műszaki leírás

3/a. számú melléklet: Számláló állás adatlap

3/b. számú melléklet: Havi elvégzett feladatok adatlap

4. számú melléklet: Szolgáltató átláthatósági nyilatkozata (minta)

5. számú melléklet: KM teljesülésigazolás

6. számú melléklet: Szolgáltató 833/2014/EU tanácsi rendelet 5k. cikk (1) bekezdése szerinti

tilalmakról szóló nyilatkozata

A szerződést a felek áttanulmányozás és értelmezés után, mint szándékukkal és ügyleti akaratukkal mindenben megegyezőt „...” eredeti példányban jóváhagyólag írják alá.

Dátum: ……………, 202……………. Dátum: ……………, 202…………….

|  |  |
| --- | --- |
| …………………………………………… | ………………………………………………… |
| Megrendelő | Szolgáltató |

*1. számú melléklet*

**MEGRENDELT SZOLGÁLTATÁSOK**

|  |  |  |  |  |  |  |  |
| --- | --- | --- | --- | --- | --- | --- | --- |
| **....cikkszám** | **Megnevezés** | **Géptípus** | **Induló számlálóállás** | **Nettó egységár**  **(Ft)** | Mennyiség | **Mennyiségi egység** | Nettó összár(Ft) |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |

*2. számú melléklet*

**MŰSZAKI LEÍRÁS**

*3/a. számú melléklet*

**SZÁMLÁLÓ ÁLLÁS ADATLAP**

**(minta)**

|  |  |  |  |  |  |  |
| --- | --- | --- | --- | --- | --- | --- |
| **Típus** | **Azonosító** | **Gyári szám** | **Előző FF számláló** | **Előző Színes számláló** | **Aktuális FF számláló** | **Aktuális Színes számláló** |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

*3/b. számú melléklet*

**HAVI ELVÉGZETT FELADATOK ADATLAP**

**(minta)**

|  |  |  |  |  |  |  |  |
| --- | --- | --- | --- | --- | --- | --- | --- |
| **Bejelentés időpontja (nap, óra, perc)** | **Beavatkozás időpontja (nap, óra, perc)** | **Munkalap száma** | **Gép típus** | **Üzemeltetés helye** | **Gyári szám** | **Számláló állás** | **Tevékenység** |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |

*4. számú melléklet*

**SZOLGÁLTATÓ ÁTLÁTHATÓSÁGI NYILATKOZATA**

**(minta)**

Nyilatkozattevő:

**Cég neve:**

**Székhely:**

**Cégjegyzékszám:**

**Adószám:**

**Képviseli:**

Jelen okirat aláírásával nyilatkozom, hogy az általam képviselt ………………………………………… a nemzeti vagyonról szóló 2011. évi CXCVI. 3. § (1) bekezdés 1. pontja[[21]](#footnote-22) szerinti átlátható szervezet.

Tudomásul veszem, hogy a nyilatkozatban foglaltak változásáról köteles vagyok a ……….-t haladéktalanul írásban értesíteni.

Tudomásul veszem, hogy a valótlan tartalmú nyilatkozat alapján létrejött szerződést a ………………jogosult felmondani, vagy attól elállni.

A Kbt. 136. § (2) bekezdése alapján továbbá a külföldi adóilletőségű nyertes ajánlattevő köteles a szerződéshez arra vonatkozó meghatalmazást csatolni, hogy az illetősége szerinti adóhatóságtól a magyar adóhatóság közvetlenül beszerezhet a nyertes ajánlattevőre vonatkozó adatokat az országok közötti jogsegély igénybevétele nélkül.

Dátum: Budapest, 20……….

………………..................................

cégszerű aláírás

*5. számú melléklet*

**KM TELJESÜLÉSIGAZOLÁS**

*6. számú melléklet*

**SZOLGÁLTATÓ 833/2014/EU TANÁCSI RENDELET 5K. CIKK (1) BEKEZDÉSE SZERINTI TILALMAKRÓL SZÓLÓ**

**NYILATKOZATA**

1. *A keretmegállapodásos eljárás első részében közös ajánlatot tevő ajánlattevők közösen kötelesek szerződést kötni. A szöveg a közös ajánlattevők száma szerint bővítendő.* [↑](#footnote-ref-2)
2. *A Keretmegállapodás IV.12. pontja szerinti meghosszabbításakor a keretösszeg legfeljebb 30 (harminc) %-kal emelkedhet.* [↑](#footnote-ref-3)
3. *Az adott verseny újranyitása során kerül meghatározásra.* [↑](#footnote-ref-4)
4. *Adott esetben törlendő.* [↑](#footnote-ref-5)
5. *Az adott verseny újranyitása során kerül meghatározásra.* [↑](#footnote-ref-6)
6. *Az adott verseny újranyitása során kerül meghatározásra.* [↑](#footnote-ref-7)
7. *Az adott verseny újranyitása során kerül meghatározásra.* [↑](#footnote-ref-8)
8. *A 2.2. és 2.3. pontok az adott verseny újranyitása keretmennyiségének alapján módosulhatnak.* [↑](#footnote-ref-9)
9. *A KM VI.1.3. pontja alapján legalább 5 (öt) legfeljebb 30 (nap).* [↑](#footnote-ref-10)
10. *A KM VI.1.3. pontja alapján a szerződés hatálya legfeljebb 12 (tizenkét) hónap lehet.* [↑](#footnote-ref-11)
11. *Az adott versenyújranyitás során kerül meghatározásra.* [↑](#footnote-ref-12)
12. *Egészségügyi szolgáltatók esetén 60 nap (ld. KM V.2.4. pont).* [↑](#footnote-ref-13)
13. *Kbt. 135. § (5) bekezdés: „A felek* ***az ellenszolgáltatás részletekben történő teljesítésében*** *is megállapodhatnak, feltéve, hogy a szerződés jellege miatt ez tényszerűen indokolt. Ebben az esetben minden részletre alkalmazni kell a törvényben vagy kormányrendeletben a kifizetésre előírt szabályokat.” (ld. KM V.2.11. pont).* [↑](#footnote-ref-14)
14. *Közös ajánlattevők esetén, egyébként a pont törlendő.* [↑](#footnote-ref-15)
15. *Ld. a KM V.2.5. pontját.* [↑](#footnote-ref-16)
16. *Egészségügyi szolgáltatók esetén 60 nap (ld. KM V.2.4. pont).* [↑](#footnote-ref-17)
17. *A KM aláírása napján az Áfa tv. 169. §-a, valamint 175. §-a.* [↑](#footnote-ref-18)
18. *Amennyiben ennél rövidebb idő kerül meghatározásra SLA alkalmazásával, abban az esetben a jelen szerződésben ezzel kapcsolatban megfelelően rendelkezni kell a Műszaki leírással összhangban.* [↑](#footnote-ref-19)
19. *A nem releváns szövegrész törlendő.* [↑](#footnote-ref-20)
20. *Felek kötelesek a vis maiorra vonatkozó rendelkezéseket az Egyedi szerződésben a KM. X. fejezetében foglaltakkal összhangban szabályozni.* [↑](#footnote-ref-21)
21. **3. §** (1) E törvény alkalmazásában

    1. *átlátható szervezet:*

    *a)* az állam, a költségvetési szerv, a köztestület, a helyi önkormányzat, a nemzetiségi önkormányzat, a társulás, az egyházi jogi személy, az olyan gazdálkodó szervezet, amelyben az állam vagy a helyi önkormányzat külön-külön vagy együtt 100%-os részesedéssel rendelkezik, a nemzetközi szervezet, a külföldi állam, a külföldi helyhatóság, a külföldi állami vagy helyhatósági szerv és az Európai Gazdasági Térségről szóló megállapodásban részes állam szabályozott piacára bevezetett nyilvánosan működő részvénytársaság,

    *b)* az olyan belföldi vagy külföldi jogi személy vagy jogi személyiséggel nem rendelkező gazdálkodó szervezet, amely megfelel a következő feltételeknek:

    *ba)* tulajdonosi szerkezete, a pénzmosás és a terrorizmus finanszírozása megelőzéséről és megakadályozásáról szóló törvény szerint meghatározott tényleges tulajdonosa megismerhető,

    *bb)* az Európai Unió tagállamában, az Európai Gazdasági Térségről szóló megállapodásban részes államban, a Gazdasági Együttműködési és Fejlesztési Szervezet tagállamában vagy olyan államban rendelkezik adóilletőséggel, amellyel Magyarországnak a kettős adóztatás elkerüléséről szóló egyezménye van,

    *bc)* nem minősül a társasági adóról és az osztalékadóról szóló törvény szerint meghatározott ellenőrzött külföldi társaságnak,

    *bd)* a gazdálkodó szervezetben közvetlenül vagy közvetetten több mint 25%-os tulajdonnal, befolyással vagy szavazati joggal bíró jogi személy, jogi személyiséggel nem rendelkező gazdálkodó szervezet tekintetében a *ba), bb)* és *bc)* alpont szerinti feltételek fennállnak;

    *c)* az a civil szervezet és a vízitársulat, amely megfelel a következő feltételeknek:

    *ca)* vezető tisztségviselői megismerhetők,

    *cb)* a civil szervezet és a vízitársulat, valamint ezek vezető tisztségviselői nem átlátható szervezetben nem rendelkeznek 25%-ot meghaladó részesedéssel,

    *cc)* székhelye az Európai Unió tagállamában, az Európai Gazdasági Térségről szóló megállapodásban részes államban, a Gazdasági Együttműködési és Fejlesztési Szervezet tagállamában vagy olyan államban van, amellyel Magyarországnak a kettős adóztatás elkerüléséről szóló egyezménye van; [↑](#footnote-ref-22)